**Likumprojekta “ Grozījumi Imigrācijas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošais regulējums paredz patvēruma meklētājiem, kuriem sešu mēnešu laikā nav pieņemts lēmums par viņu patvēruma iesniegumu, piešķirt tiesības uz nodarbinātību. Projektā paredzēts šo termiņu samazināt līdz trīs mēnešiem, ievērojot to, ka nodarbinātības savlaicīga uzsākšana dod iespēju gūt papildu ienākumus, veicina personu individuālu izaugsmi un palīdz nezaudēt kvalifikāciju. Tā kā Patvēruma likuma 29.panta otrā daļa nosaka lēmuma pieņemšanas termiņu trīs mēnešu laikā no dienas, kad veikta personiskā intervija ar patvēruma meklētāju, paredzams, ka lielākā daļa patvēruma pieprasītāju kvalificēsies tiesību uz nodarbinātību piešķiršanai patvēruma pieprasījuma izskatīšanas gaitā. Risks, kas saistīts ar minētā regulējuma ieviešanu - termiņa saīsināšana tiesību uz nodarbinātību iegūšanai varētu tikt izmantota negodprātīgi, proti, ja trešo valstu pilsoņi, apzinoties, ka starptautiskās aizsardzības statusa pieprasīšanai nav pamata, tomēr pieprasītu patvērumu, lai varētu iegūt neierobežotu piekļuvi darba tirgum. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija  |
| 4. | Cita informācija | Nav. |

 .

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki, kas pieprasa patvērumu Latvijas Republikā un kuriem trīs mēnešu laikā nav pieņemts lēmums. 2020.gadā saņemti 92 patvēruma pieteikumi no pilngadīgām personām.  |
| 2. | Tiesiskā regulējuma ietekme uz tautsaimniecību un administratīvo slogu | Projektam nav ietekmes uz tautsaimniecību un administratīvo slogu, jo aptuveni 100 personas gadā, kam varētu uz neilgu laiku (uz patvēruma procedūras laiku) tikt piešķirtas tiesības uz nodarbinātību, neradīs būtiskas izmaiņas darbaspēka tirgū.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 26.jūnija Direktīva 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |

|  |
| --- |
|  |

 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 15.panta 1.punkts | Grozījums likuma 9.panta piektās daļas 23.punktā | Pārņemts pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīva paredz dalībvalstīm tiesības izvēlēties periodu, kādā personām, kas iesniegušas pieteikumu starptautiskās aizsardzības saņemšanai, tiek nodrošinātas tiesības uz nodarbinātību, ieilgstot pieteikuma izskatīšanai. Maksimālais termiņš, kādā dalībvalstīm ir atļauts nepiešķirt tiesības uz nodarbinātību, ir deviņi mēneši kopš pieteikuma iesniegšanas, respektīvi, ja deviņu mēnešu laikā nav pieņemts lēmums par starptautiskās aizsardzības statusu, personai obligāti piešķiramas tiesības uz nodarbinātību. Pašreiz spēkā esošajā Imigrācijas likumā šis termiņš ir seši mēneši, bet projekts paredz to saīsināt līdz trim mēnešiem, dodot iespēju patvēruma meklētājiem ātrāk integrēties sabiedrībā, iegūt papildu finanšu līdzekļus un paaugstināt savu kvalifikācijas līmeni. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās direktīvas normas pārņemtas Patvēruma likumā. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē 2020.gada 19.novembrī ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti | Par projektu saņemts Iekļaujošas sabiedrības fonda “Make room” priekšlikums piešķirt patvēruma meklētājiem neierobežotas tiesības piekļuvei darba tirgum jau pēc diviem mēnešiem. Priekšlikums nav ņemts vērā, jo tas vēl vairāk paaugstinātu risku patvēruma pieteikumu iesniegšanai, personu patiesajam ieceļošanas mērķim esot nodarbinātībai.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S. Ģirģens

Vīza:

valsts sekretārs D. Trofimovs

I.Briede 67219546

ilze.briede@pmlp.gov.lv